ઇતિહાસ સાક્ષી રહ્યો છે કે ભારતે ઘણી વાર તેની વિદેશનીતિમાં આક્રમક બનવાને બદલે પીછેહઠ કરવાનું કે ફટકો ખમી લેવાનું પસંદ કર્યું છે. છેલ્લાં ૬૫ વર્ષમાં પાકિસ્તાન જેવો મગતરો દેશ પણ આપણી સામે ચાર વાર યુદ્ધના પડકાર ફેંકી ચૂક્યો છે. એનાથી વધુ વાસ્તવિકતાનું ઉદાહરણ બીજું શું હોઈ શકે. આજે પાકિસ્તાન આપણા દેશમાં આતંકવાદી હુમલાઓ પણ કરાવે છે. વર્તમાન સમયમાં ચીન અને પાકિસ્તાન વચ્ચેની મિત્રતા ગાઢ બની છે અને આ બન્ને વિદેશી શક્તિઓ સંબંધો વધુ મજબૂત બનાવવા માટે ઘણી મહેનત કરી રહી છે. જો ચીન લદ્દાખમાં વારંવાર ઘૂસણખોર કરી યથાશક્તિનું અપમાન કરી રહ્યું છે તો પાકિસ્તાન સરહદ પારથી કાશ્મીરમાં યુદ્ધવિરામનું ઉલ્લંઘન કરે છે.